Denis Mukwege

Denis MUKWEGE (naskiĝis la 1-an de marto 1955 en Bukavu, Belga Kongo, nuntempe la Demokratia Respubliko Kongo) estas konga ginekologo kaj aktivulo.

Li fondis la Hospitalon Panzi en Bukavu, kie li nuntempe laboras, kaj specialiĝas en la traktadon de virinoj kiuj estis perfortitaj de la ribelemaj fortoj. Li probable iĝis la ĉefa spertulo de la mondo pri la riparado de la interna fizika damaĝo kaŭzita pro grupa seksperforto. Traktis al pluraj miloj da virinoj ekde la milito de la jaro 1998 en Demokratia Respubliko Kongo, iuj de ili pli ol unu fojon, kaj realigis ĝis maksimumo dek kirurgiojn dum la tago en siaj 18 ĉiutagaj laborhoroj. La pacientoj alvenas al la hospitalo, kelkfoje nudaj, kaj ĝenerale kun sangado kaj perdo de urino kaj fekaĵoj.Nolen, Stephanie. "Where repairing rape damage is an expertise," The Globe and Mail, October 22, 2008.

En la jaro 2018 li estis premiita per la Nobel-premio pri paco kune kun Nadia Murad «pro siaj penadoj por elradikigi la seksan perforton kiel armilon en militoj kaj konfliktoj armitaj».«Los activistas Denis Mukwege y Nadia Murad ganan el Nobel de la Paz». El Confidencial. Konsultita la 2018-10-05.

 Biografio 
 Originoj kaj studoj 
Li estas filo de evangelia pastro pentekostaPortejoie, Emmanuelle (31a de marto 2016). «Un Martin Luther King africain. L’action du gynécologue Denis Mukwege est nourrie par une foi très engagée.». Réforme (en francés) (3651).. Li realigis siajn bazajn studojn en la Reĝa Ateneo de Bukavu kaj poste siajn sekundarajn studojn en la Mezlernejo Bwindi de Bukavu, kie li akiris la diplomon en biokemio en 1974. Post du jaroj en la Politeknika Fakultato de la Universitato de Kinŝaso, li enskribis sin en la Fakultato de Medicino de la Universitato de Buyumbura en la jaro 1976.

Li akiris la diplomon en medicino en la jaro 1983, komencante sian profesian vivon en la hospitalo de Lemera, en la sudo de Bukavu, kaj en la jaro 1984 akiris stipendion de la Misio Pentekosta de Svedio por akiri fakiĝon en ginekologio en la Universitato de Angers, Francio. Li fondis la asocion Esther Solidarité France-Kivu por helpi sian regionon de origino.Rolin, Gaëlle (1a de decembro 2013). «Denis Mukwege, le garde du corps des Congolaises». Le Figaro (Parizo, Francio).

La 24-an de septembro de la jaro 2015 li iĝis doktoro en medicinaj sciencoj en la Libera Universitato de Bruselo, defendinte disertacion titolitan: "Etiologio, klasifiko kaj traktado de fistuloj de genera traŭmatismo kaj malalta digestigaĵo en la oriento de la Demokratia Respubliko de Kongo".«Le Dr Denis Mukwege à l'ULB: plus de 800 personnes présentes à la défense de thèse de l'homme qui répare les femmes». RTL info (Belgio).

 Ordenoj kaj premioj 
 2008: Premio Olof Palme kaj Premio pri Homaj Rajtoj de la Unuiĝintaj Nacioj
 2009: Honora legio
 2013: Premio de ĝusta vivoprezento de li en la jarlibro de la fondaĵo Premio de ĝusta vivo (paĝoj 9 kaj 10, germane)
 2014: Saĥarov-Premio, en rekono al lia laboro por la virinoj viktimoj de seksaj perfortoj.RFI (26a de novembro 2014). «El médico congoleño Denis Mukwege recibió el premio Sajarov 2014». Konsultita la 9an de marto 2014.
 2018: Nobel-Premio pri paco

 Referencoj 

 Vidu ankaŭ 
La Imperio de la silento, filmo pri milito en D.R. Kongo

 Eksteraj ligiloj 

La filmo “La viro kiu riparas la virinojn. La kolero de Hipokrato» malpermesita en Demokratia Respubliko Kongo - Filmo pri genekologo kiu savas seksperfotitajn virinojn en orienta Kongo, Global Voices en Esperanto, la 25-an de julio 2019.

Kategorio:Homrajtaj aktivuloj de Demokratia Respubliko Kongo
Kategorio:Rifuĝintoj de Demokratia Respubliko Kongo
Kategorio:Kavaliroj de la Honora Legio
Kategorio:Honordoktoroj de la katolika universitato de Loveno
Kategorio:Ginekologoj
Kategorio:Seks-perforto
Kategorio:Virinrajtaj aktivuloj
Kategorio:Premiitoj per Premio Olof Palme
Kategorio:Kuracistoj de Demokratia Respubliko Kongo
Kategorio:Protestantaj feministoj
Kategorio:Pentekostanoj de Demokratia Respubliko Kongo
Kategorio:Saĥarov-Premio gajnintoj